ಈ ಕಾರ್ಯಕ್ರಮವು ಕಥಾರಹಿತ ಸರಣಿಯಾಗಿದೆ ಮತ್ತು ನಿಜಜೀವನದ ಘಟನೆಗಳನ್ನು ಆಧರಿಸಿದೆ.
ಸರಣಿಯಲ್ಲಿ ಕಾಣಿಸಿಕೊಳ್ಳುವ ವ್ಯಕ್ತಿಗಳು ಮಾಡಿದ ಹೇಳಿಕೆಗಳ ಸತ್ಯಾಸತ್ಯತೆಯನ್ನು
ಅಮೆಜಾನ್ ಸಮರ್ಥಿಸುವುದಿಲ್ಲ. ಈ ಕಾರ್ಯಕ್ರಮದಲ್ಲಿನ ಯಾವುದೇ ವಿಷಯ ಅಥವಾ
ಅಭಿಪ್ರಾಯಗಳನ್ನು ಅಮೆಜಾನ್ ಅನುಮೋದಿಸುವುದಿಲ್ಲ. ವೀಕ್ಷಕರ ವಿವೇಚನೆ ಪಾಲಿಸಿ.
ಮಗುವಾಗಿದ್ದಾಗ, ನಾನು ಒಮ್ಮೆ ತೀವ್ರ ಅನಾರೋಗ್ಯಕ್ಕೀಡಾಗಿದ್ದೆ.
ತಂದೆ ನನ್ನನ್ನು ಅನೇಕ ವೈದ್ಯರ ಬಳಿ ಕರೆದೊಯ್ದರು, ಅವರಿಂದಾಗುವ ಎಲ್ಲವನ್ನೂ ಮಾಡಿದರು.
ಹಲವಾರು ವಿಧಿವಿಧಾನಗಳನ್ನೂ ನಡೆಸಲಾಯಿತು.
ಆಗ, ಆರ್ಯಸಮಾಜದ ಸ್ವಾಮಿ ಶ್ರದ್ಧಾನಂದ,
ಅವರು ದಯಾನಂದ ಸರಸ್ಟತಿಯವರ ಶಿಷ್ಯರು,
ಮತ್ತು ಪ್ರಮುಖ ಯೋಗಿ ಮತ್ತು ಗುರುಗಳಾಗಿದ್ದರು.
ಮನೆಗೆ ಕರೆದೊಯ್ಯಿರಿ, ಬದುಕುಳಿಯುವನು ಎಂದು ಅಮ್ಮನಿಗೆ ಹೇಳಿದರು.
ಮಗು ಬೆಳೆದ ನಂತರ ಶ್ರದ್ಧಾನಂದ ಎಂದು ಹೆಸರಿಡಬೇಕೆಂದು ಹೇಳಿದರು.
ಸಾಗರ್ ಮಧ್ಯ ಪ್ರದೇಶ, 2021
ಎರಡು ವಿಧದ ಜನರಿದ್ದಾರೆ ಎಂದು ನನ್ನ ಅನಿಸಿಕೆ,
ಸಾಮಾನ್ಯರು ಮತ್ತು ಅಸಾಮಾನ್ಯರು.
ಮುರಳಿ ಮನೋಹರ್ ಮಿಶ್ರಾ ಎಂಬ ಹೆಸರಿನ ವ್ಯಕ್ತಿಗೆ ಸೇರಿದ ನಿವೇಶನ ಈ ಗಲ್ಲಿಯಲ್ಲಿದೆ.
-ಆತನ ಬಗ್ಗೆ ನಿಮಗೆ ಗೊತ್ತೇ? -ಇಲ್ಲ, ನನಗೆ ಗೊತ್ತಿಲ್ಲ.
ಒಂದು ಕಾಲದಲ್ಲಿ ಇಲ್ಲಿ ಒಂದು ಮನೆಯಲ್ಲಿ ಮಿಶ್ರಾ ಕುಟುಂಬವಿತ್ತು. ನಿಮಗೆ ಗೊತ್ತೇ?
ಅವರ ಬಗ್ಗೆ ನನಗೆ ತಿಳಿದಿಲ್ಲ.
ಮಿಶ್ರಾ ಕುಟುಂಬ ಇಲ್ಲಿ ಒಮ್ಮೆ ವಾಸವಾಗಿತ್ತು. ನಿಮಗೆ ಅವರು ಗೊತ್ತೇ?
ಹಾಂ, ಗೊತ್ತು.
-ನಿಮಗೆ ಗೊತ್ತೇ? -ಹೌದು.
ಮಿಶ್ರಾ ಕುಟುಂಬವೊಂದು ಇಲ್ಲಿ ವಾಸವಾಗಿತ್ತು.
ಇಬ್ಬರು ಸಹೋದರರು ನಿಧನರಾದರು ಮತ್ತು ಒಬ್ಬರು ಬೇರೆಲ್ಲೋ ವಾಸವಿದ್ದಾರೆ.
ಆತನ ವಿಳಾಸದ ಬಗ್ಗೆ ನನಗೆ ಗೊತ್ತಿಲ್ಲ.
ಆ ಸಮಯದಲ್ಲಿ ಮನೆ ಕಳಪೆ ಸ್ಥಿತಿಯಲ್ಲಿ ಇದ್ದುದರಿಂದ ಕುಸಿದು ಬಿದ್ದಿತು.
ಪ್ರಮುಖ ಜನರು ಸಮಯ ಮತ್ತು ಸಮಾಜದ ಜೊತೆ ಹೆಜ್ಜೆಯಿಡುವರು
ಮತ್ತು ತಮಗಾಗಿ ವಿಶೇಷ ಸ್ಥಾನ ಗಿಟ್ಟಿಸುವರು.
ನನ್ನ ಮನಸ್ಸು, ನನ್ನ ಆತ್ಮ,
ನನ್ನ ದೇಹ ಹೇಳುತ್ತಿತ್ತು ನಾನು ಅವರಲ್ಲೊಬ್ಬನಲ್ಲವೆಂದು.
ನಾನು ವಿಭಿನ್ನ.
ಡ್ಯಾನ್ಸಿಂಗ್ ಆನ್ ದಿ ಗ್ರೇವ್
ಕೊಲೆ: ಇದು ವಿಶೇಷವಾಗಿ ಭಯಾನಕವಾಗಿತ್ತು.
ಶಾಕಿರೇ ನಮಾಝಿಯ ಮೃತದೇಹವನ್ನು ಆಕೆಯ ಸ್ವಂತ ಮನೆಯ ಅಂಗಳದಿಂದ ಹೊರತೆಗೆಯಲಾಯಿತು.
ರಾಜಮನೆತನದ ಮಹಿಳೆಯ ಮೃತದೇಹವನ್ನು ಆಕೆಯ ಬಂಗಲೆಯಲ್ಲಿಯೇ ಹೂಳಲಾಗಿತ್ತು.
ಇದೊಂದು ಮಾನವ ದುರಂತ.
ರೋಚಕತೆ ಈ ಪ್ರಕರಣದ ವಾಸ್ತವಾಂಶಗಳಲ್ಲಿತ್ತು.
ಹಾಗಾಗಿ, ದಿನಪತ್ರಿಕೆಗಳ ನಡುವೆ ಸ್ಪರ್ಧೆ ಏರ್ಪಟ್ಟಿತ್ತು.
ಸುದ್ದಿನ ವಾಹಿನಿಗಳ ನಡುವೆ ಸ್ಪರ್ಧೆ.
ರವೀಂದ್ರ ರೇಷ್ಮೆ ಹಿರಿಯ ಪತ್ರಕರ್ತರು
ಇದು ಮಾಧ್ಯಮದ ಕಾರ್ಯತಃ ವಿಚಾರಣೆಯಾಗಿತ್ತು.
ಶಾಕಿರೇಳ ಬರ್ಬರ ಹತ್ಯೆಯಿಂದ ಜನರು ಆಘಾತ ಮತ್ತು ಆಕ್ರೋಶಗೊಂಡಿದ್ದರು...
ಆಕೆಯನ್ನು ಜೀವಂತ ಹೂತಿದ್ದ ಸ್ವಘೋಷಿತ ಸ್ವಾಮಿ ಶ್ರದ್ಧಾನಂದ.
ಇಂದಿನ ಕಥೆ ವಿಶ್ವಾಸದ ಕೊಲೆಯ ಬಗ್ಗೆಯಾಗಿದೆ.
ಅದು ಗೋಮುಖ ವ್ಯಾಘ್ರನ ಕುರಿತಾಗಿದೆ.
ಈ ಭಯಾನಕ ಕೊಲೆ ಪೂರ್ವಯೋಜಿತವಾಗಿತ್ತು.
ಸ್ವಾಮಿ ಆಕೆಯನ್ನು ವಿವಾಹಕ್ಕೆ ಒಪ್ಪಿಸಿದ್ದು ಆಕೆಯ ಸಂಪತ್ತು, ಆಸ್ತಿ ಮೇಲೆ ಕಣ್ಣಿಟ್ಟು.
ಅದು ಕೋಟ್ಯಂತರ ರೂಪಾಯಿ ಬೆಲೆಬಾಳುತ್ತಿತ್ತು.
ಬಹಳಷ್ಟು ಅಂತೆಕಂತೆಗಳಿದ್ದವು. ಆದರೆ ಮಾಧ್ಯಮ ಮತ್ತು ಪೊಲೀಸ್...
ಇಮ್ರಾನ್ ಖುರೇಷಿ ಹಿರಿಯ ಪತ್ರಕರ್ತರು
...ಹೆಚ್ಚಾಗಿ ಅವಲಂಬಿಸಿದ್ದದ್ದು ಕುಟುಂಬವು
ಪೊಲೀಸರೊಂದಿಗೆ ನಡೆಸಿದ ಮಾತುಕತೆ ಮೇಲೆ.
ಈ ವ್ಯಕ್ತಿಗೆ ಅನೇಕ ಮುಖಗಳಿದ್ದವು,
ತಿಳಿದಿರುವುದಕ್ಕಿಂತ ಹೆಚ್ಚು.
ನ್ಯಾಯಾಲಯ ಆತನಿಗೆ ಕಡಿತವಿಲ್ಲದ ಜೀವಾವಧಿ ಶಿಕ್ಷೆ ವಿಧಿಸಿದೆ,
ಅಂದರೆ, ಈ ವ್ಯಕ್ತಿ ಸಮಾಜಕ್ಕೆ ಕಂಟಕ ಎಂದು ಹೇಳಿತ್ತು.
ಸಾಯುವ ತನಕ ಆತ ಕಂಬಿ ಹಿಂದೆ ಇರಬೇಕು.
ಶ್ರದ್ಧಾನಂದನಿಗೆ ಜೈಲು ಶಿಕ್ಷೆ ಕ್ಷಮಾದಾನ ಅರ್ಜಿ ಸಲ್ಲಿಕೆ
ಅದು ದೊಡ್ಡ ಪ್ರಕರಣವಾಗಿತ್ತು.
ಆದನ್ನು ನೋಡಿದಾಗ ನನಗೆ ಆಘಾತವಾಗಿತ್ತು.
ಓದಿದಾಗ ಕೂಡ ಅಷ್ಟೇ ಆಘಾತವಾಗಿತ್ತು.
ವಕೀಲರು, ಪ್ರತಿವಾದಿ
ಎಲ್ಲಾ ಕಡೆ ಸುದ್ದಿಯಲ್ಲಿ. ಪ್ರತಿ ಸುದ್ದಿ ವಾಹಿನಿಯಲ್ಲಿ.
"ಲಕ್ಷಾಂತರ ರೂಪಾಯಿ ಬೆಲೆಬಾಳುವ ಆಸ್ತಿ. " "ಹತ್ಯೆಗೈದ. " ರಾಕ್ಷಸನಂತೆ ಬಿಂಬಿಸಲಾಯಿತು.
ಅವನನ್ನು ರಾಕ್ಷಸನಂತೆ ಬಿಂಬಿಸಲಾಗಿತ್ತು.
ನಾನು ಅಲೋಕ್ ವಗ್ರೇಚಾ.
ವೃತ್ತಿಯಲ್ಲಿ ನಾನು ವಕೀಲ.
ನಾನು ಕಾನೂನು ವೃತ್ತಿಯಲ್ಲಿದ್ದು ಬಹುತೇಕ 21 ವರ್ಷಗಳಾಗಿವೆ.
ಇದೇ ಅದಾಗಿದೆ.
ಮಾಧ್ಯಮ ವಿಚಾರಣೆ ನಡೆದ ಪ್ರಕರಣ ಗೆಲ್ಲುವುದು ಬಹಳ ಕಷ್ಟ.
ಶ್ರದ್ಧಾನಂದನ ಮೇಲೆ ಬಲವಾದ ಸಂಶಯವಿತ್ತು.
ಸಂಶಯ ಎಷ್ಟೇ ಗಂಭೀರವಾಗಿದ್ದರೂ, ಸಾಕ್ಷ್ಯದ ಸ್ಥಾನ ಪಡೆಲಾಗದು.
ಈ ಪ್ರಕರಣವನ್ನೂ ಅದೇ ಕೋನದಲ್ಲಿ ನೋಡಲಾಗಿದೆ,
ಸಮಾಜದ ಕೆಳಗಿನ ಸ್ತರದ ವ್ಯಕ್ತಿಯೊಬ್ಬ
ಮೇಲಿನ ಸ್ತರಕ್ಕೆ ಸಾಗಿ ಅಪರಾಧವೆಸಗಿದಾಗ,
ಆತನಿಗೆ ದೊಡ್ಡ ಶಿಕ್ಷೆ ವಿಧಿಸುವ ಅಗತ್ಯವಿದೆ.
ಈ ಪ್ರಕರಣದಲ್ಲಿ ಹಣದ ವಿಚಾರ ದೊಡ್ಡದಿದೆ.
ಈ ಅಪರಾಧದಲ್ಲಿ ಆತನನ್ನು ಸಿಕ್ಕಿಹಾಕಿಸಲು ಇತರರಿಗೂ ಸಮಾನ ಉದ್ದೇಶವಿತ್ತು.
ʼದೇವಮಾನವʼನ ಮುಕ್ತಿ ವಿನಂತಿ
ನನಗನಿಸುತ್ತದೆ, ಆತ ಸಾಕಷ್ಟು ಯಾತನೆಪಟ್ಟಿದ್ದಾನೆ.
ಆತನನ್ನು ಬಿಟ್ಟುಬಿಡುವ ಸಮಯವಾಗಿದೆ.
ಕರೆ ಮಾಡುತ್ತಿರುವ ಸಂಖ್ಯೆ...
ಸಾಗರ್ ಕೇಂದ್ರ ಕಾರಾಗೃಹದಲ್ಲಿರುವ ಶ್ರದ್ಧಾನಂದ ಜೊತೆ ಫೋನಿನಲ್ಲಿ ಮಾತನಾಡಲು ಯತ್ನಿಸುತ್ತಿರುವೆ.
ನೀವು ಕರೆ ಮಾಡುತ್ತಿರುವ ಸಂಖ್ಯೆ ನೆಟ್ವರ್ಕ್ ವ್ಯಾಪ್ತಿಯ ಹೊರಗಿದೆ...
ಆತನಿಗೆ ಕರೆ ಮಾಡಲು ಸಾಧ್ಯವಿಲ್ಲ.
ನೀವು ಕರೆಮಾಡುತ್ತಿರುವ ಸಂಖ್ಯೆ ನೆಟ್ವರ್ಕ್ ವ್ಯಾಪ್ತಿಯ ಹೊರಗಿದೆ...
ನಾನು ಈ ಪ್ರಕರಣದಲ್ಲಿ ವಾದಿಸಿದಾಗ, ನನಗೆ 32 ವರ್ಷ ವಯಸ್ಸು.
ಖುಲಾಸೆಗಾಗಿ ವಾದಿಸುವುದೇ ನನ್ನ ಉದ್ದೇಶವಾಗಿತ್ತು.
ಒಂದು ಪ್ರಕರಣದಲ್ಲಿ ಭಾವನಾತ್ಮಕವಾಗಿ ತೊಡಗಿದಾಗ, ಅದು ತುಂಬಾ ಸಂಕಟಕರ.
ಈ ನಿರ್ದಿಷ್ಟ ಪ್ರಕರಣದಲ್ಲಿ ನನ್ನ ಅನುಭವ ಇದಾಗಿತ್ತು.
ಆತನನ್ನು ದೋಷಿಯನ್ನಾಗಿ ಮಾಡಿದ ರೀತಿ ನಿಲ್ಲದು.
ಅದು ತಪ್ಪಾದ ವಿಚಾರಣೆಯ ಪ್ರಕರಣ.
ಆತ... ವಯಸ್ಸಾದ ವ್ಯಕ್ತಿ,
ಕಳೆದ 20 ವರ್ಷ... 25 ವರ್ಷಗಳಿಂದ ಜೈಲಿನಲ್ಲಿದ್ದಾನೆ.
ಕೇಂದ್ರ ಕಾರಾಗೃಹ ಸಾಗರ್ (ಎಂಪಿ)
ಈ ಕಡೆಯೇ?
ನಾನು ಒಳಹೋಗಬಹುದೇ? ಧನ್ಯವಾದ.
ಶ್ರದ್ಧಾನಂದಜಿ.
ನನ್ನ ಜೀವ ಉಳಿಸಿದಿರಿ.
-ಬಹಳ ದೀರ್ಘ ಸಮಯ ಆಗಿದೆ ನಿಮಗೆ. -ಹೌದು. ಬಹಳ ದೀರ್ಘ.
-ಆವರು ನಿಮಗೆ ಪ್ರಶ್ನೆಗಳನ್ನು ಕೇಳುತ್ತಾರೆ. -ಖಂಡಿತವಾಗಿ.
ನೀವು ಅವುಗಳನ್ನು ಉತ್ತರಿಸಬಹುದು.
-ಹೌದು. -ಸರಳ.
ನಿಮಗೆ ಗೊಂದಲವಾದರೆ, ಮತ್ತೆ ಕೇಳಿ.
ಯಾರೋ ನ್ಯಾಯಾಧೀಶರು ನನ್ನನ್ನು ಭೇಟಿಯಾಗಲು ಬಂದರು.
ಅವರು ಕೇಳಿದರು,
"ನೀವೇಕೆ ಕ್ಷಮಾದಾನ ಅರ್ಜಿ ಸಲ್ಲಿಸಬಾರದು?"
"ಅದನ್ನು ಬರೆದು, ರಾಜ್ಯಪಾಲರಿಗೆ ಕಳಿಸಲು ಪ್ರಯತ್ನಿಸುತ್ತಿರುವೆ, " ಎಂದು ಹೇಳಿದೆ.
ಬರೆಯಿರಿ. ಏನಾಗುತ್ತದೋ ನೋಡೋಣ. ಏನಾಗುತ್ತದೋ ನೋಡೋಣ.
-ಬಹಳ ಧನ್ಯವಾದಗಳು. -ಧನ್ಯವಾದ.
-ಹೋಗಿಬರುತ್ತೇನೆ. -ಸರಿ.
ಕೇಂದ್ರ ಕಾರಾಗೃಹ
ಮುರಳಿ ಮನೋಹರ್ ಮಿಶ್ರಾ ಶಾಕಿರೇಳ ಎರಡನೇ ಗಂಡ
ರಾಜ್ ಎಂದು ಕರೀತಿದ್ಳು.
ಆಕೆ ಒಳ್ಳೆಯವಳಾಗಿದ್ದಳು ಮತ್ತು ತುಂಬಾ...
ಸನ್ನಡತೆಯವಳು. ಚೆನ್ನಾಗಿ ಮಾತನಾಡುತ್ತಿದ್ದಳು.
ಆಕೆ ಕೆಟ್ಟದಾಗಿ ವರ್ತಿಸಿದ್ದು ನಾನು ನೋಡಿಯೇ ಇಲ್ಲ.
ಆಕೆ ಹೇಳಿದಳು, "ನಾನು ಸತ್ತರೂ,
"ನನಗೆ ಯಾವುದೇ ವಿಷಾದವಿರುವುದಿಲ್ಲ, ಕಾರಣ ನಿಮ್ಮೊಂದಿಗೆ ಚೆನ್ನಾಗಿ ಬಾಳಿರುವೆ,
"ಆ 20 ವರ್ಷಗಳ ವಿವಾಹದಲ್ಲಿ ನನಗೆ ಅದು ಸಾಧ್ಯವಾಗಿರಲಿಲ್ಲ. "
"ನಿಮ್ಮೊಂದಿಗೆ ಹೊರಹೋಗುವುದು, ಹೊಸ ಸ್ಥಳ ನೋಡುವುದು, ಜೀವನ ಆಸ್ವಾದಿಸುವುದು... "
"ನಿಮ್ಮೊಂದಿಗೆ ಕಳೆದ ಕ್ಷಣಗಳು ನನ್ನ ಜೀವನದ ಸುಂದರ ಕ್ಷಣಗಳು. "
ಅವಳದ್ದು ಮೊಂಗೋಲಿಯನ್ ಕಣ್ಣುಗಳು.
ಆಕೆಗೆ ದೊಡ್ಡ ಆಸೆಗಳಿದ್ದವು.
ರೆಸ್ಟೋರೆಂಟುಗಳಿಗೆ ಹೋಗುವುದು ಇಷ್ಟ.
ಊಟದ ಜೊತೆಗೆ ವೈನ್ ಕುಡಿಯುತ್ತಿದ್ದಳು.
ನಂತರ ನಾನು ತಿಳಿದೆ ಸಿಗಾರ್ ಅನ್ನು ಮೊದಲು ತುಟಿಯಲ್ಲಿ ಕಚ್ಚಿ,
ನಂತರ ಅದರ ಸುವಾಸನೆ ಆಸ್ವಾದಿಸಲಾಗುತ್ತದೆ,
ನಂತರ ಸೇದಲಾಗುತ್ತದೆ ಎಂದು. ನನ್ನ ಪತ್ನಿ ಹಾಗೆ ಮಾಡ್ತಿದ್ದಳು.
ನನ್ನ ಪತ್ನಿ ಆಧುನಿಕವಾಗಿದ್ದಳು.
ನಾನು ಶಾಕಿರೇಳನ್ನು ಬಹುಶಃ
ಮೊದಲು ʼ82, ʼ83ರಲ್ಲಿ ಭೇಟಿಯಾಗಿದ್ದೆ.
ಬೇಗಂ ನಮ್ಮನ್ನು ಪರಿಚಯಿಸಿದ್ದರು.
ಆಕೆ ಒಳ್ಳೆಯ ಕುಟುಂಬಕ್ಕೆ ಸೇರಿದವಳು,
ಮಧ್ಯಮ ಮೇಲ್ವರ್ಗದವಳು.
ಮಕ್ಕಳೂ ಚೆನ್ನಾಗಿದ್ದರು.
ಆ ಸಮಯ ಆಗಾಗ ಚಿಂತೆಗೀಡಾಗುತ್ತಿದ್ದಳು.
ಏಕೆಂದರೆ ಆಕೆಯ ಬಳಿ ಹೆಚ್ಚು ಹಣ ಇರಲಿಲ್ಲ.
ಆಕೆಯ ಜಮೀನಿನಲ್ಲಿ ದೊಡ್ಡ ಕಟ್ಟಡ ಕಟ್ಟಬೇಕೆಂದು ಬಯಸಿದ್ದಳು.
ಆದರೆ ಯಾರೂ ಆಕೆಯನ್ನು ಬೆಂಬಲಿಸಿರಲಿಲ್ಲ.
ಅದಕ್ಕೆ ಬೇಗಂ ಸಾಹಿಬ್ ನನಗೆ ಹೇಳಿದರು,
"ಆಕೆಗೆ ಕೆಲ ಪ್ರಮುಖ ವಹಿವಾಟುಗಳಿವೆ. ಅವುಗಳನ್ನು ನೋಡಿಕೊಳ್ಳಬಹುದೇ?
"ಮತ್ತು ಅದಕ್ಕಾಗಿ ಬೆಂಗಳೂರಿಗೆ ಹೋಗಬಹುದೇ?" ಎಂದು.
ಬೆಂಗಳೂರು, 1985
ʼ71, ʼ72ರಲ್ಲಿ ಹೊಸ ಕಾನೂನು ಜಾರಿಯಾಗಿತ್ತು.
ಲ್ಯಾಂಡ್ ಸೀಲಿಂಗ್ ಆ್ಯಕ್ಟ್.
ಈ ಕಾಯಿದೆಯಡಿ ಒಬ್ಬ ವ್ಯಕ್ತಿ ಕೇವಲ 5 ಎಕರೆ ಸ್ವಂತ ಜಮೀನು ಹೊಂದಬಹುದು.
ಉಳಿದಿದ್ದು ಸರಕಾರದ ಸ್ವಾಧೀನವಾಗುವುದು.
ಅವರ ಜಮೀನು ಸಮಸ್ಯೆಪರಿಹರಿಸಲು ಅಲ್ಲಿಯೇ ಉಳಿಯುವಂತೆ ಇಡೀ ಕುಟುಂಬ ಕೋರಿತು.
ಪ್ರಜಾಪ್ರಭುತ್ವದಲ್ಲಿ, ಕಾನೂನುಗಳು ವಿಸ್ಮಯಕಾರಿ.
ಕಾನೂನು ಅದೆಷ್ಟು ಅಳ್ಳಕವೆಂದರೆ,
ನೀವು ಅದರಲ್ಲಿ ಲೋಪದೋಷಗಳನ್ನು ಹುಡುಕಬಹುದು.
ಇಂದು ನೀವು ನನ್ನ ಸಂದರ್ಶನ ಮಾಡಿದಂತೆ. ಕೆಲ ದಾಖಲೆಗಳಿಗಗೆ ಸಹಿ ಹಾಕಿಸಿರುವಿರಿ.
ಸುಪರಿಂಟೆಂಡೆಂಟ್ ಅಥವಾ ಡಿಜಿಪಿ ಬಲವಂತಪಡಿಸಿದರು ಎಂದು ನಾನು ಹೇಳಬಲ್ಲೆ.
ನನಗೆ ಥಳಿಸಲಾಯಿತು. ಅದಕ್ಕೆ ಅಂಕಿತ್'ಗೆ ಸಂದರ್ಶನ ನೀಡಿದೆ ಎಂದು.
ನಾನು ಮನಃಪೂರ್ವಕವಾಗಿ ನೀಡಿದ್ದರೂ ಸಹ. ಆದರೆ ಕಾನೂನು ಕಾನೂನೇ.
ಹಾಗಾಗಿ, ಅವರ ಮನವಿಯಂತೆ, ಅವರಿಗಾಗಿ ಮನೆಗಳನ್ನು ನಿರ್ಮಿಸಲು ಪ್ರಾರಂಭಿಸಿದೆ.
ನಂತರ ಅವರ ಜಮೀನನ್ನು ಅರ್ಬನ್ ಸೀಲಿಂಗಿನಿಂದ ಮುಕ್ತಗೊಳಿಸಿದೆ.
ನಾನು ಇದನ್ನೆಲ್ಲಾ ಮಾಡುವಾಗ,
ನನ್ನ ಹಣವನ್ನೇ ಖರ್ಚು ಮಾಡಿದ್ದೆ.
ಶ್ರೀಮತಿ ಖಲೀಲಿ ತಮ್ಮ ಮನೆಯಲ್ಲಿ ಇರಲು ನನ್ನನ್ನು ಆಹ್ವಾನಿಸಿದರು.
ಹಾಗೆ, ʼ84ರ ಮಧ್ಯಭಾಗದಲ್ಲಿ ನಾನು ಅವರ ಮನೆಯಲ್ಲಿ ಇರಲು ಆರಂಭಿಸಿದೆ.
ಶ್ರೀ. ಖಲೀಲಿ ಆಕೆಯೊಂದಿಗೆ ಇರಲೇ ಇಲ್ಲ.
ಆತ ಸದಾ ಪ್ರಯಾಣಿಸುತ್ತಿದ್ದರು, ಇರಾನ್, ಅಫ್ಗಾನಿಸ್ತಾನ್, ಶ್ರೀಲಂಕಾ,
ಇಟಲಿ ಮತ್ತು ಆಸ್ಟ್ರೇಲಿಯಾ ಅಂತ.
ವೈವಾಹಿಕ ಜೀವನದ ಹೆಚ್ಚಿನ ಸಮಯ ಪ್ರತ್ಯೇಕವಾಗಿದ್ದರು.
ಆ ದಿನಗಳಲ್ಲಿ, ಅವರು ಜಗಳವಾಡಿದ್ದರು, ಸುಮಾರು ʼ85ರ ಆರಂಭದಲ್ಲಿ.
ಅಕ್ಬರ್ ಖಲೀಲಿ ಜೊತೆಗೆ ಆಕೆಗೆ ಭಿನ್ನಾಭಿಪ್ರಾಯವಿತ್ತು.
ಆ ಭಿನ್ನಾಭಿಪ್ರಾಯಗಳ ನಂತರ,
ʼ85ರಲ್ಲಿ ಆಕೆ ವಿಚ್ಛೇದನಕ್ಕೆ ಅರ್ಜಿ ಸಲ್ಲಿಸಿದಳು.
ಒಂದು ವಿಷಯ ಮಾತ್ರ ಖಂಡಿತ,
ಆಕೆ ತಮ್ಮ ಮೊದಲ ಕುಟುಂಬದೊಂದಿಗೆ ಸಂತೋಷವಾಗಿರಲಿಲ್ಲ.
ನನಗೆ ಹೇಳಲಾಗಿತ್ತು, ವಿಚ್ಛೇದನ ಪ್ರಕ್ರಿಯೆ ನಡೆಯುತ್ತಿದ್ದಾಗ,
ಅಕ್ಬರ್ ಖಲೀಲಿ ಆಕೆಗೆ ಉಡುಗೊರೆಯಾಗಿ ನೀಡಿದ್ದ ಎಲ್ಲಾ ಚಿನ್ನಾಭರಣವನ್ನು ಹಿಂತಿರುಗಿಸಿದಳು ಅಂತ.
ಹಣದ ಬಗ್ಗೆ ಹೆಚ್ಚು ಯೋಚಿಸುವ ಮಹಿಳೆ ಆಕೆಯಾಗಿರಲಿಲ್ಲ.
ವಿಚ್ಛೇದನದ ನಂತರ ಆಕೆ ಏಕಾಂಗಿಯಾಗಿ ಬಾಳುತ್ತಿದ್ದಳು.
ಆಕೆ ಸೂಕ್ಷ್ಮಾಭಿರುಚಿಯ ಮಹಿಳೆಯಾಗಿದ್ದಳು.
ದೊಡ್ಡ ಪಾರ್ಟಿಗಳಿಗೆ ಹೋಗುತ್ತಿದ್ದಳು, ದೊಡ್ಡ ಜನರೊಂದಿಗೆ ವ್ಯವಹಾರವಿತ್ತು.
ಆಕೆಯ ಕೆಲ ಅಭ್ಯಾಸಗಳು ನನಗಿಂತ ಸಾಕಷ್ಟು ಭಿನ್ನವಾಗಿದ್ದವು.
ಆಕೆಯ ಜೊತೆ ಹಲವು ಕಚೇರಿಗೆ ಸುತ್ತಾಡಿದೆ. ಇಡೀ ಬೆಂಗಳೂರು ನಾವು ಜೊತೆಗಿರುವುದನ್ನು ನೋಡಿದೆ.
ಆದ್ದರಿಂದ ನಾವು ಜೊತೆಗಿದ್ದೇವೆ ಎಂಬ ವದಂತಿಗಳು ಇದ್ದಿರಬಹುದು.
ನಾವು ಜೊತೆಯಾಗಿ ಉಂಡೆವು, ಮಲಗಿದೆವೆಂದು. ಜನರ ಬಾಯಿ ಮುಚ್ಚಿಸಲು ಸಾಧ್ಯವಿಲ್ಲ.
ಆ ಸಮಯ, ಒಂದು ದಿನ ಆಕೆ ಪ್ರಸ್ತಾಪವನ್ನು ನನ್ನ ಮುಂದಿಟ್ಟಳು.
ನಿಮ್ಮನ್ನು ಪ್ರೀತಿಸುತ್ತೇನೆ, ವಿವಾಹವಾಗಲು ಬಯಸುವೆ ಎಂದಳು.
ಕೇಳಿ ನನಗೆ ಆಘಾತವಾಯಿತು, ಆಕೆ ಹೇಗೆ ನನಗೆ ಪ್ರಸ್ತಾಪವಿಟ್ಟಳು ಎಂದು.
ಹೌದು. ಆಕೆಯ ಜೊತೆ ಸ್ನೇಹಿತನಂತೆ ಇದ್ದೆ.
ಆದರೆ ಯಾವತ್ತೂ ಇಂತಹ ಸಂಬಂಧ ಆಕೆ ಜೊತೆ ಇರಲಿಲ್ಲ.
ಆದರೂ ಆಕೆ ವಿವಾಹವಾಗಲು ಬಯಸಿದಳು.
ನಾನಂದುಕೊಂಡೆ, ಆಕೆ ವಿಚ್ಛೇದನ ಈಗಷ್ಟೇ ಪಡೆದುಕೊಂಡಿದ್ದಾಳೆ.
ಆರು ತಿಂಗಳೂ ಕಳೆದಿಲ್ಲ.
ಆಕೆ ಈಗ ವಿವಾಹವಾದರೆ, ಜನರೇನು ಹೇಳುವರು?
ಆಕೆ ಹೇಳಿದಳು, "ಸಮಾಜದ ಬಗ್ಗೆ ನನಗೆ ಪರಿವೆಯಿಲ್ಲ. ನೀವು ವಿವಾಹವಾಗುವಿರಾ?"
ನನ್ನ ಅನಿಸಿಕೆ, ಭಾರತೀಯ ಸಮಾಜದಲ್ಲಿ ಪುರುಷರು,
ಶೇಕಡಾ 80% ರಷ್ಟು ಮಂದಿ, ಕನ್ಯೆಯನ್ನೇ ವರಿಸಲು ಬಯಸುತ್ತಾರೆ.
ನಾನು ಕೂಡ ಭಾರತೀಯ, ಅದರ ಬಗ್ಗೆ ಯೋಚಿಸಿದೆ.
ನಂತರ ಅಂದುಕೊಂಡೆ,
"ಒಂದು ದಿನ ನಾನು ಕೂಡ ಕುಟುಂಬ ಹೊಂದಬೇಕಿದೆ. "
ಅದಕ್ಕೆ ಆಕೆಯನ್ನು 1986ರಲ್ಲಿ ವಿವಾಹವಾದೆ.
ಸಬ್-ರಿಜಿಸ್ಟ್ರಾರ್ ಅವರನ್ನು ಅಪಾರ್ಟ್ಮೆಂಟ್'ಗೆ ಕರೆದೆವು,
ಮತ್ತು ವಿಶೇಷ ವಿವಾಹ ಕಾಯಿದೆ ಅನ್ವಯ ವಿವಾಹವಾದೆವು.
ನನ್ನ ಒಬ್ಬ ವಕೀಲ, ಒಬ್ಬ ಲೆಕ್ಕ ಪರಿಶೋಧಕ,
ಮತ್ತು ನಮ್ಮನ್ನು ಕರೆದೊಯ್ತಿದ್ದ ಆಟೋ ಚಾಲಕನನ್ನು ವಿವಾಹದ ಸಾಕ್ಷಿಗಳನ್ನಾಗಿಸಿದೆ.
23ನೇ ಅಕ್ಟೋಬರ್, 1986
ಶಾಕಿರೇ ಮತ್ತು ಶ್ರದ್ಧಾನಂದ ವಿವಾಹವಾಗುತ್ತಾರೆ
ನಾನು ಮತ್ತು ಆಕೆ ವಿವಾಹವಾದೆವು.
ಆ ವಿವಾಹ ನನ್ನ ಕೆಟ್ಟ ಘಳಿಗೆ ಶುರುವಾಗುವಂತೆ ಮಾಡಿತು.
ಆ ವಿವಾಹ ನಿಜವಾಗಿಯೂ ನನಗೆ ಕೆಟ್ಟ ಘಳಿಗೆಯೇ ಆಗಿತ್ತು.
ಆತನ ಬಗ್ಗೆ ಎಚ್ಚರ ವಹಿಸಲು ಹೇಳಿದೆ.
ಒಮ್ಮೆ ಹೇಳಿದ್ದ...
..."ಯಾರಿಗಾದರೂ ಗೊತ್ತಿರುವ ಏಕೈಕ ಭಾಷೆ ಎಂದರೆ ಅದು ಹಣ. "
ನಂತರ ದಿಢೀರ್ ಆಗಿ ತಿಳಿಯಿತು
ಆಕೆ ಆತನನ್ನು ವಿವಾಹ ಆದಳೆಂದು,
ಅದು ನನ್ನ ಜಗತ್ತನ್ನು ಮುಗಿಸಿತು.
ನಾನು ಅದಾಗಲೇ ನೊಂದಿದ್ದೆ.
ಗೌಹರ್ ನಮಾಝೀ ಒಳ್ಳೆಯ ಮಹಿಳೆ, ಆದರೆ ಆಕೆ ಯೋಚಿಸುತ್ತಿದ್ದಳು
"1,000 ವರ್ಷ ಇತಿಹಾಸವಿರುವ ಕುಟುಂಬದ ಯುವತಿಯೊಬ್ಬಳು ವಿಗ್ರಹ ಆರಾಧಕನನ್ನು
"ಹೇಗೆ ವಿವಾಹವಾಗಬಹುದು? ಅದಕ್ಕಾಗಿ ಆಕೆಯನ್ನು ಜೀವಂತ ಹೂಳಬೇಕು" ಎಂದು.
ವಿವಾಹಕ್ಕಿಂತ 10 ದಿನ ಮೊದಲು ಆಕೆಯ ಮನೆಗೆ ನನಗೆ ಸ್ವಾಗತವಿತ್ತು,
ಆದರೆ ನಂತರ ಎಲ್ಲಾ ಬದಲಾಯಿತು. ತಾಯಿ-ಮಗಳ ಸಂಬಂಧ ಅಂತ್ಯಗೊಂಡಿತು.
ಆಕೆ ನಮ್ಮೊಂದಿಗೆ ಚೆನ್ನಾಗಿದ್ದಳು, ಆದರೆ ಜನ ಸಂದರ್ಭದೊಂದಿಗೆ ಬದಲಾಗುತ್ತಾರೆ.
ಧರ್ಮದ ವಿಚಾರ ಬಂದಾಗ, ಜನ ಬದಲಾಗುತ್ತಾರೆ.
ಈ ಕೆಳಗಿನವು ಗೌಹರ್ ನಮಾಝೀ ಕೋರ್ಟ್ ಸಾಕ್ಷ್ಯದ ಆಧರಿತವಾಗಿದೆ
ನಟಿಯೊಬ್ಬರು ದನಿ ನೀಡಿದ್ದಾರೆ
ಆ ಸಮಯದಲ್ಲಿ, ಆಕೆ ರಿಚ್ಮಂಡ್ ರಸ್ತೆ ಮನೆಯಲ್ಲಿ ವಾಸಿಸುತ್ತಿದ್ದಳು.
ನನ್ನ ತಂದೆ, ಸರ್ ಮಿರ್ಝಾ ಇಸ್ಮಾಯಿಲ್ ಅವರಿಗೆ ಆ ಆಸ್ತಿ ಮೂಲತಃ ಸೇರಿತ್ತು.
ಆ ಆಸ್ತಿಯನ್ನು ನನ್ನ ಪುತ್ರಿಗೆ ಆಕೆಯ ನಾಲ್ಕು ಪುತ್ರಿಯರಿಗೆ ನೀಡಲು ನೀಡಲಾಗಿತ್ತು,
ಆ ಆಸ್ತಿಯನ್ನು ಅವರಿಗಾಗಿ ಉಳಿಸುವುದಾಗಿ ಕುರಾನ್ ಮೇಲೆ ಆಕೆ ಆಣೆ ಮಾಡಿದ್ದಳು.
ನಾನು ನನ್ನ ಪುತ್ರಿ ವಿರುದ್ಧ ಎರಡು ಸಿವಿಲ್ ಕ್ರಮ ಕೈಗೊಂಡೆ.
ಅವರು ಜಗಳವಾಡಲು ಆರಂಭಿಸಿದರು. ಆಕೆಯ ಹೆತ್ತವರು
ನಮ್ಮ ವಿರುದ್ಧ ಆರೇಳು ಪ್ರಕರಣ ದಾಖಲಿಸಿದರು.
ಆಕೆ ಟೆಲಿಗ್ರಾಂ ಕಳುಹಿಸಿದ್ದರು,
"ಶಾಕಿರೇ, ನೀನು ನನ್ನ ಪಾಲಿಗೆ ಸತ್ತಿರುವೆ.
"ಇನ್ನು ಸಿಂಗಾಪುರಕ್ಕೆ ಬರಕೂಡದು.
"ಸ್ವಾಮಿ ಶ್ರದ್ಧಾನಂದಗೆ ಕೂಡ ಸಿಂಗಾಪುರದಲ್ಲಿ ಸ್ವಾಗತ ಇಲ್ಲ,
"ಆತನಿಗೆ ಖಲೀಲಿ ಕುಟುಂಬದಲ್ಲಿ ಎಲ್ಲಿಯೂ ಸ್ವಾಗತವಿಲ್ಲ. "
ಕೇಸ್'ಗಳು ನನಗೆ ಕಾಡುತ್ತಿರಲಿಲ್ಲ.
ಶಾಕಿರೇಗೆ ಅವು ಒತ್ತಡ ಹೇರುತ್ತಿದ್ದವು.
ನಾನು ಪುರುಷ, ಸಹಿಸಬಲ್ಲೆ. ಪುರುಷ ಬಹಳಷ್ಟು ಸಹಿಸಬಲ್ಲ.
ಮಹಿಳೆ ಕೂಡ ಬಹಳಷ್ಟು ಸಹಿಸಬಲ್ಲಳು,
ಆದರೆ ತನ್ನ ಸ್ವಂತ ಕುಟುಂಬ ಉಂಟು ಮಾಡುವ ನೋವನ್ನಲ್ಲ.
ವೈವಾಹಿಕ ಜೀವನ ಚೆನ್ನಾಗಿತ್ತು.
ಆದರೆ ಪ್ರಕರಣಗಳು ಹಿಂಸೆ ನೀಡುತ್ತಿದ್ದವು, ಪ್ರತಿ ದಿನ ನ್ಯಾಯಾಲಯದಲ್ಲಿ ಒಂದು ಪ್ರಕರಣ.
ನಮ್ಮ ಜೀವನವನ್ನು ಅವು ನರಕ ಮಾಡುತ್ತಿದ್ದವು.
ಅದರಿಂದ ಆಕೆ ಒತ್ತಡದಲ್ಲಿದ್ದಳು.
ವೈದ್ಯರು ಕೆಲ ಔಷಧಿಗಳನ್ನು ನೀಡಿದ್ದರು. ಆಕೆ ಅದನ್ನು ತೆಗೆದುಕೊಳ್ಳುತ್ತಿದ್ದಳು.
ಆಕೆ ಬಹಳ ಒತ್ತಡದಲ್ಲಿದ್ದಳು.
ನೆಮ್ಮದಿಯಿಂದ ಮಲಗಲು ಬಹಳಷ್ಟು ಔಷಧಿ ತೆಗೆದುಕೊಳ್ಳುತ್ತಿದ್ದಳು.
ಆಕೆ ರಾತ್ರಿ ಪಾರ್ಟಿಯಿಂದ ಮರಳಿದಾಗ, ಮರುದಿನ ಬೆಳಿಗ್ಗೆ ಮಾತ್ರೆ ಸೇವಿಸುತ್ತಿದ್ದಳು.
9:00, 10:00 ಗಂಟೆಗೆ ಏಳುತ್ತಿದ್ದಳು.
ಆಕೆಯ ದೇಹ ತೂಕ ಹೆಚ್ಚಾಗಲಾರಂಭಿಸಿತ್ತು. ಮರೆವು ಕೂಡ ಶುರುವಾಗಿತ್ತು.
ಎಲ್ಲಾ ಮಹಿಳೆಯರು ಗಂಡು ಮಗುವನ್ನು ಬಯಸುತ್ತಾರೆ. ಆಕೆಗೆ 43, 44 ವರ್ಷ ವಯಸ್ಸಾಗಿತ್ತು.
ಆಕೆ ಗರ್ಭ ಧರಿಸಿದಳು.
ಗಂಡು ಮಗು.
ಒಂದು ದಿನ, ಮದ್ಯ ಸೇವಿಸಿದ ನಂತರ ಮೆಟ್ಟಲಿನಿಂದ ಬಿದ್ದಳು.
ಆ ಘಟನೆಯಲ್ಲಿ ಆಕೆಗೆ ಗಾಯವಾಗಿತ್ತು.
ರಾಮ್ ಕೃಷ್ಣ ನರ್ಸಿಂಗ್ ಹೋಂಗೆ ದಾಖಲಿಸಲಾಗಿತ್ತು.
ಆ ದಿನ ಸಾವಿನಿಂದ ಪಾರಾಗಿದ್ದಳು. ಆಕೆ ಸಾಯುವ ಸಾಧ್ಯತೆಯಿತ್ತು.
ಎರಡು ದಿನಗಳ ನಂತರ ಅವಧಿಪೂರ್ವ ಗಂಡು ಮಗು ಜನಿಸಿತು.
ಆರೋಗ್ಯವಂತ ಶಿಶು.
ಆತ ಬದುಕುಳಿಯುತ್ತಿದ್ದರೆ, ಈಗ ಬಹಳ ದೊಡ್ಡವನಾಗಿರುತ್ತಿದ್ದ.
ಮತ್ತೆ... ನಾನು ಕೂಡ ಮಗುವನ್ನು...
ಎತ್ತಿಕೊಂಡೆ.
ಆರೋಗ್ಯವಂತ ಮಗು. ಆದರೆ ಬದುಕುಳಿಯಲಿಲ್ಲ.
ಅದರ ಬಗ್ಗೆ ನಾನೇನು ಮಾಡಲು ಸಾಧ್ಯ?
ಆ ಜನರು ಎಲ್ಲಾ ವಿಧದ ಏಕ-ಪಕ್ಷೀಯ ಕಥೆ ಕಟ್ಟಿದರು,
ಆಕೆ ಒಂದು ಮಗು ಹೆತ್ತಳು.
ಆಕೆಗೆ ಕಷ್ಟವಾಗಬಹುದಾಗಿದ್ದ ವಯಸ್ಸಿನಲ್ಲಿ ಮಗು ಹೆತ್ತಳು.
ನಾವಿಬ್ಬರೂ ಒತ್ತಡದಲ್ಲಿದ್ದೆವು. ನಮ್ಮಿಬ್ಬರಲ್ಲಿ ವಾದಗಳು ಬಂದು ಹೋಗುತ್ತಿದ್ದವು.
ಆದರೆ ಒಂದು ದಿನವೂ ನಾವು ಬೇರೆಯಾಗಿರಲಿಲ್ಲ.
ಒಂದು ದಿನ ಏನೋ ನಡೆಯಿತು.
ಅದು 26ನೇ ಅಥವಾ 27ನೇ ತಾರೀಖಿರಬೇಕು.
ಆ ದಿನ, ನಾನು ಬೆಳಿಗ್ಗೆ ಹೆಲ್ತ್ ಕ್ಲಬ್ಬಿಗೆ ಹೋಗಿದ್ದೆ.
ಹೆಲ್ತ್ ಕ್ಲಬ್ಬಿನಿಂದ
ಮನೆಗೆ ವಾಪಸಾದೆ...
ಮತ್ತು...
ಒಳಗೆ ಬಂದಾಗ ನಾನು ನೋಡಿದೆ,
ಏನೆಂದರೆ...
ಆಕೆ ಅಲ್ಲಿ ಮಲಗಿದ್ದಲ್ಲೇ ಸತ್ತಿದ್ದಳು.
ನನಗೆಷ್ಟು ಆಘಾತವಾಯಿತೆಂದರೆ, ಮರಗಟ್ಟಿ ಹೋದೆ. ಏನು ಮಾಡುವುದೆಂದು ತೋಚಲಿಲ್ಲ.
ಅಲ್ಲಿ ಆ ಸ್ಥಿತಿಯಲ್ಲಿ
ಒಂದು ದಿನ ಅವಳ ಮೃತದೇಹವಿತ್ತು.
ನಾನು ಯೋಚಿಸಲಾರಂಭಿಸಿದೆ, ಸುದ್ದಿ ಹರಡಿದರೆ, ಜನರು ಅದರ ಬಗ್ಗೆ ತಿಳಿದರೆ,
ನನ್ನನ್ನು ಖಂಡಿತ ಸಾಯಿಸುತ್ತಾರೆಂದು.
ಏಕೆಂದರೆ ಅದಾಗಲೇ ಹಿಂದು-ಮುಸ್ಲಿಂ ವಿಚಾರ ಇತ್ತು.
ಈ ಕಾರಣ ನಾನು ಭಯಗೊಂಡಿದ್ದೆ.
ಆ ಸಮಯ, ಮನೆ ಕೆಲಸದವರು
ಈ ದುರಂತದಲ್ಲಿ ನನಗೆ ಬೆಂಬಲವಾಗಿ ನಿಲ್ಲುವುದಾಗಿ ಹೇಳಿದರು.
ಅವರು ಗುಂಡಿ ತೋಡಿದರು ಹಾಗೂ ಎಲ್ಲಾ ಮಾಡಿದರು.
ಮುಸ್ಲಿಂ ಪದ್ಧತಿಯಂತೆ ಆಕೆಯನ್ನು ಹೂಳಬೇಕು ಎಂದು ಅಂದುಕೊಂಡೆ.
ಆ ಸಮಯ ನಾನು ಪೊಲೀಸರನ್ನು ಸಂಪರ್ಕಿಸಬೇಕಿತ್ತು.
ಎಲ್ಲವೂ ಸರಿಯಾಗುತ್ತಿತ್ತು.
ಭಯ ಮನುಷ್ಯನನ್ನು ಅದೆಷ್ಟು ನಿಯಂತ್ರಿಸುವುದು ಎಂದರೆ ಅವರು ಸರಿಯಾಗಿ ನಿರ್ಧರಿಸುವ
ಸಾಮರ್ಥ್ಯವನ್ನು ಕಳೆದುಕೊಳ್ಳುವರು.
ಅಪಾಯದಲ್ಲಿ, ಆ ಸಾಮರ್ಥ್ಯ ಇರುವುದಿಲ್ಲ.
ಆಕೆ ಹೇಳುತ್ತಿದ್ದಳು, "ಸತ್ತರೆ, ಇದೇ ಆಸ್ತಿಯಲ್ಲಿ ಸಾಯುತ್ತೇನೆ.
"ನನ್ನನ್ನು ಇಲ್ಲಿಯೇ ಹೂತು ಬಿಡಿ. " ಆಗ ಆಕೆಯನ್ನು ಗದರಿಸ್ತಿದ್ದೆ.
ಬೆಳಗ್ಗಿನಿಂದ ಸಂಜೆ ತನಕ
ನನಗೆ ಆಘಾತವಾಗಿತ್ತು.
ಸರಿಯಾಗಿ ಯೋಚಿಸುವ ಸ್ಥಿತಿಯಲ್ಲಿ ನಾನಿರಲಿಲ್ಲ.
ಏನು ಮಾಡುವುದೆಂದು ತೋಚಲಿಲ್ಲ.
ಯೋಚಿಸಲು ಹಾಗೂ ನಿರ್ಧರಿಸಲು ಸಾಧ್ಯವಾಗಲಿಲ್ಲ.
ನಾವು ಆಕೆಯನ್ನು ಪೆಟ್ಟಿಗೆಯಲ್ಲಿ, ಸರಿಯಾಗಿ ಇರಿಸಿದ್ದೆವು,
ಮುಖ, ತಲೆ ಪಶ್ಚಿಮ ದಿಕ್ಕಿಗೆ,
ಕಾಬಾದ ದಿಕ್ಕಿನಲ್ಲಿ. ಆ ರೀತಿ ಆಕೆಯನ್ನು ಹೂತೆ.
ಆಕೆ 1991ರಲ್ಲಿ ಸತ್ತಳು.
ಮೂರು ವರ್ಷ, ಯಾರೊಂದಿಗೂ ಹೇಳಲು ಭಯಪಟ್ಟೆ,
ಇದುವೇ ನಿಜ.
ಭಯದಿಂದ, ಆಕೆ ಎಲ್ಲಿರುವಳೆಂಬ ಬಗ್ಗೆ ಎಲ್ಲರಿಗೂ ಸುಳ್ಳು ಹೇಳಿದೆ.
ಮೂರು ವರ್ಷಗಳ ನಂತರ, ಎಲ್ಲರಿಗೂ ಆಕೆಯ ಬಗ್ಗೆ ತಿಳಿಯಿತು.
ಒಂದು ದಿನ, ನಾನು ಅಮೆರಿಕಾದಲ್ಲಿದ್ದಾಗ,
ಎಲ್ಲರನ್ನೂ ಬಂಧಿಸಲಾಗಿದೆ ಎಂದು
ಮತ್ತು ಅವರು ಪೊಲೀಸರಿಗೆ ಶಾಕಿರೇ ಮೃತದೇಹ ಇರುವ ಸ್ಥಳ
ಹೇಳಿದರೆಂದು ನನ್ನ ಕೆಲಸದವರು ಕರೆ ಮಾಡಿ ಹೇಳಿದರು.
ಪೊಲೀಸರಿಗೆ ಮೃತದೇಹದ ಬಗ್ಗೆ ಗೊತ್ತಿತ್ತು.
ಇದರಿಂದ ಈ ಬಡ ಜನರು ಕಷ್ಟ ಪಡುವರೆಂದು ಭಾವಿಸಿದೆ.
ಅಮೆರಿಕಾದಿಂದ ವಾಪಸ್ ಬಂದೆ ಮತ್ತು ಪೊಲೀಸರಿಗೆ ಶರಣಾದೆ.
ಅವರು ನನ್ನನ್ನು ಲಾಕಪ್'ನಲ್ಲಿ ವಿವಸ್ತ್ರಗೊಳಿಸಿದರು.
ಪ್ರತಿ ರಾತ್ರಿ, ಸುಮಾರು 11:00, 12:00 ಗಂಟೆಗೆ ಅಧಿಕಾರಿಗಳು ಬರುತ್ತಿದ್ದರು
ಮತ್ತು ನನಗೆ ಹೊಡೆಯುತ್ತಿದ್ದರು. ಅವರು ನನ್ನನ್ನು ಹಿಂಸಿಸಿದರು.
ಮಂಜುಗಡ್ಡೆ ಮೇಲೆ ಮಲಗಲು ಒತ್ತಾಯಿಸಿದರು.
ಅವರು ಕೊಲ್ಲುವ ಬೆದರಿಕೆ ಒಡ್ಡುತ್ತಿದ್ದರು, ಅದು ದೊಡ್ಡ ವಿಷಯ ಅಲ್ಲ ಎನ್ನುತ್ತಿದ್ದರು.
ಅವರು ನನಗೆ ಅದೆಷ್ಟು ಹಿಂಸಿಸಿದರೆಂದರೆ
ಅವರು ಹೇಳಿದಂತೆ ಮಾಡಲು ಒಪ್ಪಿದೆ. ಅವರು ನೀಡಿದ ಎಲ್ಲಾ ಕಾಗದಗಳಿಗೆ ಸಹಿ ಹಾಕಿದೆ.
ಅವರಿಗೆ ಬೇಕಿದ್ದುದನ್ನೆಲ್ಲಾ ಮಾಡಿದೆ. ಕನಿಷ್ಠ ಪಕ್ಷ ಆ ನರಕದಿಂದ ಹೊರಬರಹುದೆಂದು.
ನನ್ನನ್ನು ಕೊಲ್ಲುವ ಬೆದರಿಕೆಯೊಡ್ಡಿದರು,
ಎನ್ಕೌಂಟರ್ ಮಾಡುವುದಾಗಿ ಬೆದರಿಸಿದರು. "ನೀನೇನು ಮಾಡುವೆ?
"ನಾವು ಹೇಳಿದಂತೆ ಎಲ್ಲಾ ಮಾಡು. "
-ಆಕೆ ನಿನ್ನ ಪತ್ನಿಯೇ? -ಹೌದು.
ಆಕೆಯ ಹೆಸರೇನು?
ಶಾಕಿರೇ.
-ಶಾಕಿರೇ? -ಶಾಕಿರೇ ಶ್ರದ್ಧಾನಂದ.
ನೀನು ಆಕೆಯ ಮೃತದೇಹವನ್ನು ಪೆಟ್ಟಿಗೆಯಲ್ಲಿ ಹಾಕಿ ಇಲ್ಲಿ ಹೂತೆಯಾ?
ಹೌದು.
ನಿನ್ನ ಪತ್ನಿಯಾಗಿದ್ದ ಶಾಕಿರೇ ಶ್ರದ್ಧಾನಂದ.
ನೀನು ಆಕೆಯ ಮೃತದೇಹವನ್ನು
ಮನೆಯಲ್ಲಿದ್ದ ಪ್ಲೈವುಡ್ ಪೆಟ್ಟಿಗೆಯಲ್ಲಿ ಹಾಕಿ,
ಇಲ್ಲಿ ಆಕೆಯನ್ನು ಹೂತೆಯಾ?
-ಈ ಸ್ಥಳದಲ್ಲಿ? -ಹೌದು.
-ಖಂಡಿತವಾಗಿಯೂ? -ಹೌದು.
ನಿಜ ಹೇಳುವ ಬಗ್ಗೆ ಪ್ರತಿ ದಿನ ಯೋಚಿಸಿದೆ.
ಸಬಾಹ್ ನನ್ನ ಜೊತೆಗಿದ್ದಳು.
ಹಲವು ಬಾರಿ ಆಕೆಗೆ ಹೇಳಬೇಕೆನಿಸಿತ್ತು, ಆದರೆ ಭಯ ಅಥವಾ ಅಂಜಿಕೆಯಿತ್ತು,
ಅಥವಾ ಬೇರೇನಾದರೂ, ಆಕೆಗೆ ಹೇಳಲಾಗಲಿಲ್ಲ.
ನಾನೇಕೆ ಕ್ಷಮೆ ಕೋರಬಾರದು?
ಕೆಲ ವಿಷಯಗಳು ತಪ್ಪಾಗಿದ್ದವು.
ಆ ತಪ್ಪುಗಳಿಗಾಗಿ,
ಆಕೆಯ ಪುತ್ರಿಯರಿಂದ ಸದಾ ಕ್ಷಮೆ ಕೋರುತ್ತೇನೆ.
ಆಕೆಯನ್ನು ಬಹಳ ಪ್ರೀತಿಸುತ್ತಿದ್ದೆ.
ಕ್ಷಮಿಸಿ.
ಒಮ್ಮೆ ಜೀವಂತವಾಗಿದ್ದಳು.
ನೆನಪು ಮಾತ್ರ ಉಳಿದಿದೆ.
ಆ ವ್ಯಕ್ತಿ ಬರುತ್ತಿದ್ದಾನೆ, ಸದ್ದು ಕೇಳುತ್ತಿದೆಯೇ?
ಆತ ಇಲ್ಲಿಗೂ ಬರುತ್ತಾನೆ.
ಇದನ್ನು ಪರಿಶೀಲಿಸಲು... ಎಲ್ಲಾ ಗೇಟುಗಳನ್ನು.
ಆತ ಈ ಸದ್ದು ಮಾಡುತ್ತಾನೆ. ನೀನು ಯಾರಿಗಾದರೂ ಹೇಳು...
ಕೇಳಿಸುತ್ತಿದೆಯೇ?
ಇಲ್ಲಿಗೆ ಬರದಂತೆ ಆತನಿಗೆ ಹೇಳಿ.
ಇಲ್ಲದೇ ಹೋದರೆ ಆ ಸದ್ದು ಇಲ್ಲಿ ಮಾಡುತ್ತಾನೆ.
ಶ್ರದ್ಧಾನಂದನ ಬಂಧನವಾಗುತ್ತದೆ ಮತ್ತು ನ್ಯಾಯಾಲಯ ಪ್ರಕ್ರಿಯೆ ಆರಂಭವಾಗುತ್ತದೆ
ಅದು ಆಸ್ತಿಗಾಗಿ ಕೊಲೆ. ಅದು ಹಣಕ್ಕಾಗಿ ನಡೆದ ಕೊಲೆ.
ಮಾಜಿ ಸಹಾಯಕ ಪೊಲೀಸ್ ಆಯುಕ್ತರು
ಆತ ಆಕೆಗೆ ಮೋಸ ಮಾಡಿದ.
ವಂಚಿಸಿ, ಕೊಂದುಬಿಟ್ಟ.
ಆತ ನಿಜವಾಗಿಯೂ ದ್ರೋಹವೆಸಗಿದ.
ಆಕೆಯ ಪ್ರಜ್ಞೆ ತಪ್ಪಿಸಲು ಮಾತ್ರೆಗಳನ್ನು ನೀಡಿದ.
ನಂತರ, ಮೃತದೇಹವನ್ನು ಆ ಪೆಟ್ಟಿಗೆಯೊಳಗೆ ಹಾಕಿದ. ನಂತರ ಆಕೆಯನ್ನು ಹೂತು ಬಿಟ್ಟ.
ಆಸ್ತಿಯ ಮುಂಭಾಗದಲ್ಲಿದ್ದ ಎಲ್ಲಾ ಜಮೀನು ಮಾರಾಟ ಮಾಡಿದ.
ಎಲ್ಲವನ್ನೂ ಮಾರಾಟ ಮಾಡಿದ.
ಅಷ್ಟು ಮಾತ್ರ ಉಳಿದಿತ್ತು.
ಅದು ದೊಡ್ಡ ಭಾಗ, ಅದರಿಂದಾಗಿ
ಪ್ರಕರಣ ಭೇದಿಸಲಾಯಿತು, ಇಲ್ಲದೇ ಇದ್ದರೆ ಅಸಾಧ್ಯವಾಗಿತ್ತು.
ಮೃತದೇಹ ಹೊರತೆಗೆದ ನಂತರ, ಕೊಲೆಗಾಗಿ ಆತನನ್ನು ಬಂಧಿಸಿದ ಮೇಲೆ,
ಸೆಕ್ಷನುಗಳನ್ನು ಅನ್ವಯಿಸುವುದು ಕಷ್ಟವಾಯಿತು, ಕಾರಣ ಸಾಕ್ಷ್ಯ ಅಥವಾ ಸಾಕ್ಷಿ ಇರಲಿಲ್ಲ.
ಯಾರೂ ಅದನ್ನು ನೋಡಿರಲಿಲ್ಲ.
ಅಪರಾಧಕ್ಕೆ ಯಾವ ಸಾಕ್ಷಿಯೂ ಇರಲಿಲ್ಲ.
ಯಾವ ಕಾವಲುಗಾರನೂ ನೋಡಿರಲಿಲ್ಲ. ಸಾಕ್ಷಿಯೇ ಇರಲಿಲ್ಲ.
ಆಕೆ ಸತ್ತಿರುವ ಬಗ್ಗೆ ಆತ ಯಾವತ್ತೂ ಏನೂ ಹೇಳಿರಲಿಲ್ಲ
ನಮ್ಮ ತನಿಖೆಯ ವೇಳೆ, ಏನೂ ಇಲ್ಲ.
ಆತನನ್ನು ನಂಬಬೇಕೋ ಅಥಾ ಬೇಡವೋ,
ಅದನ್ನು ನ್ಯಾಯಾಲಯವೇ ನಿರ್ಧರಿಸಬೇಕಿತ್ತು.
ಶಾಕಿರೇ ತನ್ನ ಪವರ್ ಆಫ್ ಅಟಾರ್ನಿಯನ್ನು ಶ್ರದ್ಧಾನಂದನಿಗೆ ನೀಡಿದ್ದಳು.
ಆತನ ಬೇಕಾಬಿಟ್ಟಿ ಹಣ ಖರ್ಚು ವಿಪರೀತ ಜಗಳಗಳಿಗೆ ಕಾರಣವಾಗಿತ್ತು.
ಆತ ಆಸ್ತಿಯನ್ನು ಸಣ್ಣ ತುಂಡುಗಳನ್ನಾಗಿಸಿ, ಮಾರಾಟ ಮಾಡಲು ಆರಂಭಿಸಿದ.
ಆಸ್ತಿ ಮಾರಾಟ ಮಾಡಿದ್ದು ಶಾಕಿರೇ, ನಾನಲ್ಲ.
81 ರಿಚ್ಮಂಡ್ ರೋಡಿನ 2 ಭಾಗಗಳನ್ನು ಮಾತ್ರ ಮಾರಲಾಗಿತ್ತು.
ಅದು ಆದದ್ದು ಆಕೆ ಜೀವಂತವಿದ್ದಾಗ.
ಹೌದು, ನಾನು ಸಹಿ ಹಾಕಿದ್ದೆ ಪವರ್ ಆಫ್ ಅಟಾರ್ನಿ ಆಗಿ.
ಆದರೆ ಹಣ ಶಾಕಿರೇ ಪಡೆದಳು. ನನಗೆ ಏನೂ ಸಿಗಲಿಲ್ಲ.
ಮತ್ತು ಆ ಹಣ ಕೊಲೆ ಮಾಡುವಷ್ಟು ದೊಡ್ಡ ಮೊತ್ತವಾಗಿರಲಿಲ್ಲ.
ಶಾಕಿರೇ, ಆಕೆಯ ತಾಯಿ ಮತ್ತಾಕೆಯ ಪುತ್ರಿಯರ ನಡುವೆ ದೊಡ್ಡ ವ್ಯಾಜ್ಯವಿತ್ತು
ಆಸ್ತಿ ಹಕ್ಕು ಮರುಸ್ಥಾಪಿಸುವ ಕುರಿತು.
ಶಾಕಿರೇ ಖಲೀಲಿ ತನ್ನ ಮಾಜಿ ಕುಟುಂಬದ ವಿರುದ್ಧ ಅದೆಷ್ಟು ಸಿಟ್ಟಾಗಿದ್ದಳೆಂದರೆ,
ಆಕೆ ಶ್ರದ್ಧಾನಂದನ ಹೆಸರಿನಲ್ಲಿ
ಒಂದು ಉಯಿಲು ಮಾಡಿಬಿಟ್ಟಳು,
ಆಕೆಗೇನಾದರೂ ಆದರೆ ಆತ ಆಸ್ತಿಯ ಏಕೈಕ ವಾರಸುದಾರನಾಗುವಂತೆ.
ನನಗೆ ಆ ಉಯಿಲು ಬಗ್ಗೆ ಗೊತ್ತೇ ಇರಲಿಲ್ಲ.
ನನಗೆ ಗೊತ್ತಿರಲಿಲ್ಲ.
ಶ್ರದ್ಧಾನಂದ ಖುಲಾಸೆಗೊಂಡರೆ, ಆತನಿಗೆ ಎಲ್ಲಾ ಆಸ್ತಿ ದೊರಕುತ್ತದೆ.
ಶ್ರದ್ಧಾನಂದ ಅಪರಾಧಿ ಎಂದು ತೀರ್ಮಾನವಾದರೆ,
ಅವರಿಗೆ ಎಲ್ಲಾ ಆಸ್ತಿ ಹೋಗುತ್ತದೆ.
ಆತನನ್ನು ಈ ಪ್ರಕರಣದಲ್ಲಿ ಸಿಲುಕಿಸಲು ಇತರರಿಗೆ ಸಮಾನ ಉದ್ದೇಶವಿತ್ತು.
ಶಾಕಿರೇ ಬಳಿ ಹಣವಿಲ್ಲದ ಬ್ಯಾಂಕ್ ಖಾತೆಗಳಿದ್ದವು.
ಭಾರತೀಯ ಸ್ಟೇಟ್ ಬ್ಯಾಂಕ್
ಆ ಖಾತೆಗಳ ಪವರ್ ಆಫ್ ಅಟಾರ್ನಿ ನನಗೆ ನೀಡಿದಳು.
ನೀವು ಏನು ಬೇಕಾದರೂ ಮಾಡಬಹುದು ಎಂದು.
ಆ ಪವರ್ ಆಫ್ ಅಟಾರ್ನಿಯನ್ನು ಒಂದು ಬಾರಿ ಮಾತ್ರ ಬಳಸಿದ್ದೆ,
ಎಸ್ಎಸ್ ಹೌಸಿಂಗ್ ಫೈನಾನ್ಸ್ ಆರಂಭಿಸಲು.
ನಾನು ಸಹಿ ಹಾಕಬೇಕಿತ್ತು ಮತ್ತು ಆಕೆ ನಿರ್ದೇಶಕಿಯಾಗಿ ಸಹಿ ಹಾಕಬೇಕಿತ್ತು.
ಆಕೆಗಾಗಿ ಮನೆಯನ್ನೂ ಕಟ್ಟಿದೆ. ಎಸ್ಎಸ್ ಮ್ಯಾನ್ಶನ್ ಈಗಲೂ ಇದೆ.
ಜೊತೆಯಾಗಿ ನಾವು ಮಾಡಿದೆವು. ಮದುವೆಯಾದ ನಂತರ ಜೊತೆಯಾಗಿ ಮಾಡಿದೆವು.
ಅದೊಂದು ಸುಂದರ ಕಟ್ಟಡ.
ಎಸ್ಎಸ್
ಶಾಕಿರೇ ಎಸ್ಎಸ್ ಶ್ರದ್ಧಾನಂದ
ಕಾನೂನಾತ್ಮಕ ಮಾತಿನಂತೆ,
"ಜನ ಸುಳ್ಳು ಹೇಳಬಹುದು, ಸನ್ನಿವೇಶ ಹೇಳಲ್ಲ. "
ಅಂತಿಮವಾಗಿ, ಸಾಂದರ್ಭಿಕ ಸಾಕ್ಷ್ಯದ ಪ್ರಕರಣದಲ್ಲಿ,
ಸಂದರ್ಭದ ಸರಪಳಿಯಲ್ಲಿ ಒಂದು ಸರಪಳಿಯನ್ನು ತುಂಡರಿಸಲು ಸಾಧ್ಯವಾದರೂ...
ಹಿರಿಯ ವಕೀಲರು, ಪ್ರಾಸಿಕ್ಯೂಶನ್
...ಇಡೀ ಸರಪಳಿ ಮುರಿಯುತ್ತದೆ.
ಮತ್ತು ಖುಲಾಸೆಗೊಳ್ಳುವಿರಿ.
ಭಾರತೀಯ ಸಂದರ್ಭದಲ್ಲಿ ನೇರ ಸಾಕ್ಷ್ಯಗಳು ಇಲ್ಲದೇ ಇರುವಾಗ
ಅಪರಾಧ ನಿರ್ಣಯಿಸುವುದು ಕಷ್ಟಕರ.
ಸಾಂದರ್ಭಿಕ ಸಾಕ್ಷ್ಯ ಪಡೆದು
ನ್ಯಾಯಾಲಯಕ್ಕೆ ಮನವರಿಕೆ ಮಾಡುವುದು ಕಷ್ಟ, ಆದರೆ
ನಾನು ಅಂದುಕೊಂಡೆ ನಿಯಮಿತ ಪ್ರಾಸಿಕ್ಯೂಶನ್ ಕಡೆ...
ಮಾಜಿ ಪೊಲೀಸ್ ಮಹಾ ನಿರ್ದೇಶಕರು
...ಪ್ರಾಯಶ: ಇದರಿಂದ ಹೆಚ್ಚಿನ ಪ್ರಯೋಜನ ಪಡೆಯಲಿಕ್ಕಿಲ್ಲ.
ಈ ಪ್ರಕರಣಕ್ಕೆ ಹೆಚ್ಚಿನ ಗಮನ ಅಗತ್ಯವಿದೆ ಎಂದು ಅನಿಸಿತು ಏಕೆಂದರೆ
ನನಗೆ ಮನವರಿಕೆಯಾಗಿತ್ತು ಇದೊಂದು ಕ್ರೂರ ವಿಷಯ,
ಅದನ್ನು ಸರಿಯಾಗಿ ಪ್ರಸ್ತುತಪಡಿಸಬೇಕು ಮತ್ತು ಆರೋಪಿಗೆ
ಶಿಕ್ಷೆ ಆಗಬೇಕೆಂದು.
ನಾಗೇಶ್ ಜೊತೆ ಮಾತನಾಡಿದೆ.
ನಾನು ಹೇಳಿದೆ "ನೀವು ಪ್ರಕರಣ ಕೈಗೆತ್ತಿಕೊಳ್ಳಿರಿ. ನ್ಯಾಯಾಲಯದ ಮುಂದೆ ವಾದಿಸಬೇಕು,
ಸರಕಾರ ವಿಶೇಷ ಪಬ್ಲಿಕ್ ಪ್ರಾಸಿಕ್ಯೂಟರ್ ನೇಮಕಗೊಳಿಸುವುದು ನನಗೆ ಬೇಕು. "
ಪ್ರಕರಣದಲ್ಲಿ ದಾಖಲಾದ ಅಂತಿಮ ವರದಿ ಪರಿಶೀಲಿಸಿದ ನಂತರ,
ಬಹಳಷ್ಟು ಕಷ್ಟಕರ ಎಂದು ಅನಿಸಿತು.
ನೇರ ಸಾಕ್ಷ್ಯವಿಲ್ಲ.
ಹಿರಿಯ ವಕೀಲರು, ಪ್ರಾಸಿಕ್ಯೂಶನ್
ಸಾಂದರ್ಭಿಕ ಸಾಕ್ಷ್ಯವನ್ನು ನಾವು ಅವಲಂಬಿಸಬೇಕೆಂದು
ಆ ಸವಾಲುಭರಿತ ಕಾರ್ಯವನ್ನು
ನನಗೆ ವಹಿಸಲಾಗಿತ್ತು.
ಈ ನಿರ್ದಿಷ್ಟ ಪ್ರಕರಣದಲ್ಲಿ ಅಡಕವಾಗಿರುವ ಲೋಪವಿತ್ತು.
ಏಕೈಕ ಸಾಕ್ಷ್ಯವೆಂದರೆ ಮೃತದೇಹ ಪತ್ತೆಹಚ್ಚಿದ್ದು.
ಆದರೂ ಸ್ವತಂತ್ರ ಸಾಕ್ಷ್ಯದ ಮೂಲಕ ಕೊಲೆಯ ಹಿಂದಿನ ಸತ್ಯ ಸಾಬೀತುಪಡಿಸಬೇಕಿದೆ.
ಈಗ ಬಹಳ ವಿಚಿತ್ರ ಸಂಗತಿ ನಡೆದಿದೆ.
ಇಡೀ ವಿಷಯವನ್ನು ಚಿತ್ರೀಕರಣ ಮಾಡಲಾಗಿತ್ತು. ಇಡೀ ದೃಶ್ಯವನ್ನು ಚಿತ್ರೀಕರಣ ಮಾಡಲಾಗಿತ್ತು.
ಅವರು 81 ರಿಚ್ಮಂಡ್ ರೋಡಿನ ಈ ಮನೆ ತಲುಪಿದಾಕ್ಷಣ,
ಆರೋಪಿ ತನ್ನ ಕಿಸೆಗೆ ಕೈ ಹಾಕಿ, ಬೀಗದ ಕೈ ತೆಗೆದು,
ಆ ಮನೆಯ ಬೀಗ ತೆಗೆಯುತ್ತಾನೆ.
ಈಗ ನಿಲ್ಲಿಸಿ ಅವನನ್ನು. ನೀನು ಮುಂದೆ ಹೋಗು.
ಆದ್ದರಿಂದ ಬೀಗದ ಕೈಗಳ ಸೀಲ್ ತೆಗೆದುಹಾಕಿರುವ ಬಗ್ಗೆ
ನೀವು ಈ ಸಾಧ್ಯತೆ ತಳ್ಳಿ ಹಾಕಲು ಸಾಧ್ಯವಿಲ್ಲ.
31ನೇ ತಾರೀಖಿನಂದು, ತನಿಖಾಧಿಕಾರಿ ಆರೋಪಿಯೊಂದಿಗೆ ಮನೆಯೊಳಗೆ ಹೋಗುತ್ತಾರೆ
ಮತ್ತು ಎಂಟು ವಿಧದ ಔಷಧಿ ವಶಪಡಿಸಿಕೊಳ್ಳುತ್ತಾರೆ,
ಆಕೆಗೆ ಯಾವುದಾದರೂ ವಿಷ ಅಥವಾ ಅಮಲಿನ ವಸ್ತು ನೀಡಲಾಗಿತ್ತೆಂದು ಸಾಬೀತುಪಡಿಸಲು.
ಮೂರು ಅಥವಾ ನಾಲ್ಕು ವರ್ಷ ಆತ ಆ ಮಾತ್ರೆಗಳನ್ನು ಏಕೆ ಇಡುತ್ತಾನೆ,
ನಂತರ ಆತನ ವಿರುದ್ಧ ಸಾಕ್ಷ್ಯವಾಗಿ ಬಳಸಲು?
ಆ ಕೀಲಿಗಳು ತನಿಖಾಧಿಕಾರಿಗೆ ಲಭ್ಯವಿರಲಿಲ್ಲವೇ?
ಆ ಔಷಧಿಗಳನ್ನು ಅವರೇ ಇರಿಸಿದ್ದರೇ?
ಏಕೆಂದರೆ ಅವು ಅಗ್ಗದ ಔಷಧಿಗಳಾಗಿದ್ದವು. ಅವು ದುಬಾರಿ ಔಷಧಿಗಳಾಗಿರಲಿಲ್ಲ.
ಆ ಮನೆಯಲ್ಲಿ ನಾಲ್ಕು ವರ್ಷ ಆ ಔಷಧಿಗಳನ್ನಿಡಲು ಯಾವುದೇ ಉದ್ದೇಶವಿರಲಿಕ್ಕಿಲ್ಲ.
ಸರಪಳಿ ಇಲ್ಲಿ ತುಂಡಾಗುತ್ತದೆ.
ಆ ಔಷಧಿ ವಶಪಡಿಸಿಕೊಂಡಿರುವುದು ಸಂಶಯ ಹುಟ್ಟಿಸುತ್ತದೆ.
ಸ್ವಾಮಿ, ದಾಖಲೆಗಾಗಿ,
ಶಾಕಿರೇ ಖಲೀಲಿಯನ್ನು ಜೀವಂತವಾಗಿ ಹೂತಿದ್ದೀರಿ ಎಂಬ ಆರೋಪ ನಿಮ್ಮ ಮೇಲೆ ಹೊರಿಸಲಾಗಿತ್ತು.
ಇದು ಸುಳ್ಳು.
ಇದನ್ನು ಎಂದಿಗೂ ಒಪ್ಪಲಾರೆ.
ಹೆಣ್ಣನ್ನು ಜೀವಂತ ಸಮಾಧಿ ಮಾಡುವಷ್ಟು ಕ್ರೂರಿಯಾಗಲು ಪುರುಷನಿಗೆ ಸಾಧ್ಯವಿಲ್ಲ.
ಇದರಲ್ಲಿ ಸತ್ಯವಿಲ್ಲ.
ಇದು ಖಂಡಿತಾ ಸುಳ್ಳು. ಅಷ್ಟೇ.
ಉಪ ಶೀರ್ಷಿಕೆ ಅನುವಾದ: ಜಯಶ್ರೀ
ಸೃಜನಶೀಲ ಮೇಲ್ವಿಚಾರಕರು ಜಯಶ್ರೀ ಸುಧೀರ್